Fernando Ónega

**Fernando Ónega López**, nado en Mosteiro (Pol) o 16 de xuño de 1947 e finado en Madrid o 3 de marzo de 2026, foi un xornalista galego.

Ao longo da súa carreira traballou en gabinetes oficiais, prensa escrita, radio e televisión pública (TVE) e privada (Telecinco e Antena 3). Foi xefe de prensa da Guardia de Franco (1975) e subdirector do diario *Arriba*, órgano oficial da Falanxe. Foi director de prensa da Presidencia do Goberno con Adolfo Suárez, etapa na que escribiu a maioría dos discursos deste. Dirixiu o xornal *Ya*, e os servizos informativos da Cadena SER e da COPE, e foi director xeral de Onda Cero Radio, así como presentador de *Informativos Telecinco*. Foi columnista de *La Voz de Galicia* e colaborador de *El Progreso*, así como de numerosos programas de radio e televisión.

## Traxectoria 
Foi fillo do xuíz municipal José Ramón Ónega Lenza e Angelita López Lodos. Nos anos 70 foi xefe de prensa da Guardia de Franco e traballou no diario *Arriba*, órgano oficial da Falanxe, do que chegou a ser subdirector. Tras a morte de Franco foi director de prensa da Presidencia do Goberno con Adolfo Suárez, quen se fixou nel despois de ler varios artigos seus no xornal falanxista. Escribiu a maioría de discursos de Suárez, incluído o famoso "Podo prometer e prometo". Dimitiu a mediados de 1978 e volveu ao seu posto de subdirector de *Arriba*.

En 1985 pasou a dirixir o diario *Ya* e entre 1986 e 1990 foi director dos informativos da COPE. Foi director de Onda Cero de 1992 ata 1993, cando comezou a realizar análises políticos nos *Informativos Telecinco*, chamados por aquel entón *Entre hoy y mañana*, que presentaba o tamén galego Luis Mariñas. En marzo de 1993 presentou o programa matinal *Los Periódicos* e meses despois pasou a presentar a edición nocturna dos informativos de Telecinco, e en 1994 a edición do mediodía. En 1997 fichou por Antena 3 e ata 1999 foi presentador de *Antena 3 Noticias*, primeiro na edición das 21 horas e logo na de madrugada.

En xullo de 2000 volveu traballar como director de Onda Cero, ata a súa destitución en xaneiro de 2002. En 2013 publicou unha biografía de Adolfo Suárez e dous anos despois outra sobre Xoán Carlos I. Dende 2019 é o presidente de 65ymas.com, un xornal centrado na actualidade das persoas maiores. 

Ademais ten colaborado habitualmente en xornais como *La Vanguardia*, *El Progreso* e *La Voz de Galicia*, e intervido como comentarista de actualidade en numerosos debates e programas de radio e televisión, como *Saber vivir* (2002-2009), *59 segundos* (2005-2012) e *El debate de la 1* (2012-2018), de TVE; ​*El Programa de Ana Rosa* (2005-2008) de Telecinco; *Las mañanas de Cuatro* (2007-2009) de Cuatro, *Galicia por diante*, da Radio Galega; *Herrera en la onda* (2004-2015), *Más de uno* (2015-) e *La Brújula* (2015), de Onda Cero. Dende agosto de 2009 tivo a súa propia sección no programa de TVE *La mañana de La 1*.

## Vida familiar 
Foi irmán de José Ramón Ónega (1939-2021) e pai das tamén xornalistas Cristina Ónega e Sonsoles Ónega.

## Obra 
**Santiago de Compostela, ciudad patrimonio de la humanidad de España* (1997). Coescrito con Xosé Antonio Perozo. Artec Impresiones. 192 p., . ISBN 84-89183-12-0.
* *Rumbo Variable, Diálogos en torno al Prestige*. Coescrito con Bieito Rubido e outros. Fundación Santiago Rey Fernández-Latorre, 2003, 260 p.,  ISBN 84-9757-113-4
* *El termómetro de la vida. Gozos, pecados y algunas penas* (204). Lampreave. 256 p. ISBN 978-84-609-3291-8.
* *Puedo prometer y prometo. Mis años con Adolfo Suárez* (2013). Debolsillo. Biografía de Adolfo Suárez. 336 páxs. ISBN 978-84-9062-255-1.
* *Juan Carlos I. El hombre que pudo reinar* (2015). Plaza & Janés. Biografía do Rei Juan Carlos I. 360 páxs. ISBN 978-84-01-38949-8.
* *Qué nos ha pasado, España. De la ilusión al desencanto* (2017). Plaza & Janés. 408 páxs. ISBN 978-84-01-01751-3.

## Premios e recoñecementos 
dereita|miniatura|Necrolóxica en *La Voz de Galicia*.

Entre outros:

* Premio Ondas en 1970 e 1979.
* Antena de Oro en 1994, por *Las Noticias* de Telecinco.
* Medalla Castelao en 2001.
* Premio APEI en 2006.
* Premio Exxpopress Honorífico en 2011, no cincuentenario da súa traxectoria profesional.
* Micrófono de oro en 2007.
* Premio Diego Bernal entregado pola Asociación de Periodistas de Galicia, en 2016.
* Durante varios anos foi elixido entre os 125 galegos máis influentes, nunha enquisa do Grupo Correo Gallego, sempre entre os primeiros postos do eido da comunicación.
* Fill predilecto de Pol, e adoptivo de Lalín.
* Fillo Predilecto daa provincia de León.
* Premio Ondas Nacional de Radio: Premio á Traxectoria, en 2020.
* Premio APM de Honor 2024, concedido pola Asociación de la Prensa de Madrid (APM).
* 2025: Académico de honor da Real Academia Europea de Doutores.

*Gran Cruz da Orde do Mérito Civil (2026).

## Notas 
## Véxase tamén 
### Bibliografía 
* 
* 
* 
* 
* 
* 
* 

### Outros artigos 
* Luis Mariñas

### Ligazóns externas 
* Ónega na Enciclopedia Galega Universal.